UP: बिजनौर में नलकूप से पानी पीते समय 7 बंदरों की करंट लगने से मौत
बिजनौर जिले में एक नलकूप से पानी पीते समय करंट वाले सबमर्सिबल पाइप के संपर्क में आने से 7 बंदरों की मौत हो गई।
बिजनौर (उप्र): बिजनौर जिले में एक नलकूप से पानी पीते समय करंट वाले सबमर्सिबल पाइप के संपर्क में आने से 7 बंदरों की मौत हो गई। बिजनौर के बघवारा गांव के एक सरकारी स्कूल में सोमवार शाम को उस समय यह घटना हुई जब बिजली का पंप चालू था। माना जा रहा है कि पंप में खराबी के कारण पाइप बिजली वाले तार के संपर्क में आ गया था, जिससे बंदरों को करंट लग गया।ग्राम प्रधान द्वारा पुलिस को दुर्घटना की सूचना देने के बाद पुलिस मौके पर पहुंची। बाद में वन विभाग की टीम ने भी उस जगह का निरीक्षण किया।बिजनौर के प्रभागीय वनाधिकारी एम. सेम्मरन ने कहा, "बंदरों का एक झुंड नलकूप पर पानी पीने के दौरान एक करंट वाले पाइप के संपर्क में आ गया था। एक-दूसरे को बचाने की कोशिश में एक-एक कर सभी 7 की मौत हो गई। मामले की जांच चल रही है।"